
PHILIPP! SCHIASSII 



AD MICHAELEM FERRVCCIVM 
CARMINA 



I. 

Macte animo, patrii spes o certissima Luci, 

Et quam coepisti perge tenere viam; 

Hanc tibi Morcellus patefecit maximus auctor, 
Hanc nullum vidi currere te citius. 

Dononiae. xv. k. Nov. an. mdcccxviiiI. 



II. 

Pianta tot auricomos prodis si parvula foetus, 
Quot iam, proh superi, quos et adulta feres! 

Bononiae. vi. n. Maias an. mdcccxi. 

Heus tu , inquiet aliquis, qua fronte vel quo tandem consilio 
e scriniis, ubi adhue latuerant, ista profers? An ut ignotum verba 
te nobis daturum speras? Ego vero quid homines minus bene- 
voli, ne obtrectatores dicam, de huius libelli editione iudicaluri 
sint, nihil moror: ita namque vixi, eos labores in iuventute hu- 
manioribus disciplinis, non loco, non caelo eodem, instituenda per 
quinque et triginta annos exantlavi, eos denique diuturnorum 
laborum multarumque vigiliarum ccpi fructus, ut nihil aliud 

profecto restet, nihil iam mihi optandum sit magia, quam ut 
reliquum aetatis tempus in iisdem exercitationibus, sine molestia 
ac omni prorsus relegata ambitione, consumere liceat . Quid 
enim est iucundius senectute stipata studiis iuventutis? quid se- 
nectute optabilius in iis artibus desudante atque elaborante, quae 
a prima aetate susceptae emolumentum progredienti ac decus 
pepererunt? Ceterum haec propterea me protulisse profiteor, ut 
ab iis potissimum legantur, qui Schiassii scripta magnifaciunt, 
eiusque modestiam atque in iudicio de aliorum lucubrationibus 
ferendo benignitatem, nonnulli etiam in se experti, probe nove- 
runt. A quibus equidem gratiam me aliquam initurum confido, 
quod tanti viri carmina, quae latinae venustatis plurimum, ut 
Schiassii omnia, habeant, et rerum etiam factorumque comme- 
moratione non iniucunda omnino nec inutilia futura sint, in 
tenebrisfdiutius latere et aliquando etiam, ut fere fit, perire non 
siverim.’ 



III. 

Das Pistorino qui, dulcis amice, petenti, 

Ornes laudibus ut Stullion egregiis, 
Egregiis idem Morcellum ut laudibus ornes, 
An te, te credam posse mihi abnuere? 

Poi! neve ipse meus iam tu Ferruccius esses, 
Essem iam ipse tuus neve Philippus ego. 



Pertinent haec ad annum m. dccc. xxvml. quo Michael Fer- 
ruccius rogatus ab Aloisio Pistorino med. chirurgo colle- 
giate Bononiensi latinum commentarium exaravit vulgavitque 
De vita et scriptis Lucae Stullii medici Ragusini, viri multa- 
rum luteranno, a Catharina Franceschia Ferruccii uxore italice 
redditum . 

mi. 

0 factum bene! quod libi sit uni, 

Ferrucci egregie, haec tributa cura, 

Vt stilo qui adeo vales latino 
(Nam mi Tullius alter es Neposve) 

Stullii medica eminentis arte, 

Stullii physicam et poSsim et omnes 
Docti insigniter eruditiones, 

Stullii sapientis optimique, 

Patriae decoris, suorum amoris, 

Laudes colligeresque diligenter, 

Lucido ordine traderesque chartis. 

Proh! quanta ex opere hoc tuo eleganti, 
Magno quod studio, dolensque frater 
Bonus expetit, expetunt amici, 

Quanta, inquam, ex opere hoc tuo eleganti 
Stullioque tibique fama crescet! 

0 factum bene! quod tibi sit uni, 

Ferrucci egregie, haec tributa cura. 



v. 



Inclyta Morcelli resonat dum fama per orbem, 
Divini effusis foetibus ingenii, 

Scripturum te digna viri praeconia summi, 

Te quoque, Ferrucci, gloria quanta manet! 
Auguror; immensas pennis en utraque plagas 
Nomina praepetibus consociata petunt. 

Eia age: Morcellus te caelo hortatur ab alto, 
Ac tibi iam plaudit; gaudet et ipse sibi. 

vi. 



Quae mihi reddita sunt, eadem tibi reddita sunto: 
Tu, mi Ferrucci, scilicet alter ego. 

vii. 

Eia age, rumpe rnoras, Ferrucci. Dulcia nostri 
Carmina Salinae prodere quid dubitas? 

Yna viri te forte haerere modestia cogit: 

Hac illi una in re te rogo displiceas. 

Ex a. d. mi. id. lui. an. mdcccxxxiiiI. 

Salinae carmina, quae hic indicantur, Bononiae prolata in 
iucem sunt sub initium anni u. dccc. xxxv. hoc titulo: Aloisii 
Salinae Coni. Eq. cor. ferr. Advocati epigrammatum p.ovopìpio;, 
Michaelis Ferruccii commentariis subiectis. 



Vili. 

Praestans haec nobis Raphael dedit aurea dona: 
Grates tu referas; vix agere ipse queo. 



\ 

Raphael. Id vero lectoribus debetur, ut sciant hunc esse Ra- 
phaélem Notarium Barnabiten , rhetorem eximium, de politiori 
humanitate egregie meritum eundemque scriptorem operum 
probatissimorum. Ferruccius autem Schiassio suo roganti perli- 
benter obsequutus est, missis ad Notarium huiusmodi versiculis: 
Qui referam dignas Raphael tibi docte, Philippus 
Quum noster grates vix agere ipse queat? 

Quid? ( nostri verbis te nempe rogabo Philippi ) 

Quid? num te latuit qualia cuive dares? 



vini. 



Indicami enixe Caldanus poscit amicis 

Hoc de opere a doctis: praecipue a te igitur. 

Tu dabis, haud dubito; quod Caldanoque miliique 
Gratum adeo, nil ut gratius esse queat. 

Tute immo, rogo (nam magis ac magis id mihi gratum) 
Caldano tu, inquam, nomine scribe meo. 

Caldanus. De Floriano Caldano Bononiensi mentio hic. est, 
qui Leopoldo palruo, anatomico magni nominis, in magisterio 
Patavino successor impositi muneris partes praeclare obivit , 
amoenioribus quoque studiis, quibus a prima iuventute deditus 
fuerat, et illustrium virorum amicitiis mirilìce ad exitum usque 
delectatus. 



X. 



Quam sint haec nihili carmina quae petis, 
Ferrucci, haud opus est me tibi dicere: 
Dicent ipsa eadem carmina iam nimis; 
Haec ut sit potius me tibi non dare, 

Ouem Musae et Charites a teneris amant, 
Phoebus qucm ipscmet in deliciis habet. 

At quamvis nihili, do tamen haec tibi; 

Haec, inquaiii. Mutuus namque amor efficit, 
Posccnti ut nequoam quaelibet omnia, 
Ferrucci, libi piane omnia non dare. 

xl. 

Te rogo, Michael, rogare quamvis 
Nihil est opus, obferas ut hancce 
Mondi eximii, pererudili 
Salinae eximio, pererudito 
Praeclaram undique lucubralionem . 
Quumque muneris id sibi fuisse 
Gratum agnoveris (ac sibi futurum 
Gratum non dubito) illa lune ad aurem 
Poteris iam aperire candidequc, 

Heri quae tibi dixi amico amicus, 

Scripto tradere quaeque submolestum. 

Nil porro, Michael, mihi necesse 
Est quidquam addere. Scis probe tenesque 
Tangunt omnia quae tuum Philippum. 
Salinae interea meo tuoque 
Haud te dicere plurimam pigebit 
Verbis ex animo meis salutem. 

Hanc dico et tibi. Tu me amare perge. 

Montii exima. Caietanus Laurentius Montius Bononiensis phi- 
losophus, medicus, botanious idemquc Praeses Institnti Mnrsilia- 
ni vir fuit mira ac prope incredibili eruditione, quam pietas, 
modestia et complures aliae virtutes cumulabant. Eius Opuscula 
et Sermones, doctrinae ac Iatinae eloquentiae splendore quam 
maxime commendandos, ex autographis, quu&apud se asserva- 
bat, in lucem prodidit Schiassius noster, qui et copiosissimam 
ornatissimamque orationem, me praesertim hortante ac fere 
impellente, de illius laudibus emisit, a se habitam non. Novcmbr. 
an. w. dccc. xxv. in Lyceo magno Bononicnsi, quum studia sol- 
lemniter instaurarcntur. Montiana vero lucubratio, quae hic desi- 
gnatur, Scrmo est de Lege Poetelia, quem, item ac nonnullos 
alios eiusdem Montii de aliis legibus Sermones, Salinae suo 
Schiassius nuncupavit epistola festivae, ita vivam, elegantiac, in 
qua extrema de hisce hendecasx llabis ad me datis sic scribit: 
Miài porro id unum satis est, quod Ferruccius tibi quum sit ac- 
ceptissimus, sermonem, quem ad te defcret, praestet quodammodo 
acceptiorem. Vi autem deferret, eum per Uttcras rogavi . His de 
litteris forte is tecum sermonem inikiet. Sunt eae siquidem novi, 
ut ila dicam, generis: num prosa ne oratione sint, an versa exa- 
ratae, haud facile dixeris. Earum ad te exemplar milto, ut quum 
ego inter scribendum subriserim, subrideas tu inter legendum. Cura 
ut valeas. 

Domi. ni. id. Ian. an. udcccxxviiI. 



XlJ. 

AD FERRVCCIOS FRATRES 
ALOIS. CHRYSOSTOMVM ET MICHAELEM 

Morcelli vitam magni sermone latino 
Yobis, dispeream, scribere si valeat 
Commodius quisquam, par o mirabile fratrum, 
Morcellum egregio qui stilo uterque refers. 

Hoc unum referat quisnam mago nescio vestrum: 
Scribat utervitam hauti quaero: modo altoruter. 

Haud abs re fuerit iripspyou instar hendecasyllabos hic 
adiungere, quos Schiassius ad Marium Yaldrigbium com. muti- 
nensem (is porro cui sit ignotus? quum eleganti ingenio singu- 
Iarique humanitate praeditus et in bonarum artium studiis ver- 
satus praeclaris cuiusque generis scriptis rem litterariam au- 
xerit ) anno si. dccc. xiviI. misit, quo Yaldrigbius «malora 
Torquati Tassi carmina edidit disertissimeque illustravit, ut 
Michaéli Ferruccio Catharinen Francescbiam, Valdrighio ipsi 
affìnitatc propinquam, uxorem ducenti gratularetur. 

AI) SIÀRIVM VALDRIGHIVM COM. 

quum de nuptiis Michaelis Ferruccii amici eius meique 
elegantissima epistola in vulgus edita gratulatus esset. 

0 quam tu ex animo, quam et eleganter, 

Valdrighe optime, de tuo meoque 
Dodo Iuppiter! aureo alque amico, 

Faustus cui modo Hvmen dedit puellam, 

Doctam Iuppiterl auream et puellam, 

Quam, inquam, tu ex animo, quam et eleganter 
De nostro Michaéle gratulami 
At quid praestem ego? Gratulabor ipse 
Vtiquc ex animo, haud quidcm eleganter, 

De tua tibi gratulatione. 

Philippus Schiassius. 

MICHAELIS FERRVCCII 



AD PH1LIPPVM SCH IASSIVM 
ET AD ALOISIVM SALINAM 
CARMINA 



I. 

Morcelli, fateor, saepe aurea scripta revolvo; 

Is mihi monstravit, quam teneo ipse, viam. 
At nisi tu lateri Comes atque adiutor adesses, 
Qui possem abrupti scandere montis iter? 

Luci in Aemiiia. x. kal. Nov. an. mdcccxviiiI. 



li. 

Proh! quam falleris, auree o Philippe, 

Tua ista nimia benignità!*;, 

Me valere stilo putans latino 
Scriptorem illepidum atque ineruditum. 
Te unum qui merito omnium italorum 
Fama Tullius alter es Neposque, 

Te sane decuisset eleganti 
Tuo isto calamo explicare laudes 
Stullii sapientis optimique, 




u 

Pa trine decoris, suorum a mori s. 

At quando grave onus mihi reccptum 
Abiecisse nefas, manum admovcbo 
Expetito operi: stilo referrc 
Tua o possim utinam diserta scripta! 

Quantum esset pretii meo libello! 

Tu namque egregi us mihi rnagister, 

Ynus tu merito omnium italoruin 
Fama Tullius alter es Neposque. 

ni. 

SANCTO PHILIPPO NE RIO 

DIE EIVS FESTO REDEVNTE A. MDCCCXXXVl. 
VOTVM 

PUÒ PHILIPPO SCHIASSIO 

Iam tumor ecce mei abscessit de crure Philippi; 

Iam rectus geminis stare valet pedibus . 

Muneris hocce tui est, Neri sanctissime, cuius 
Propitium toties sensimus auxilium. 

Quo tua festa die laeti celebramus, ad aram 
Dona animo en ferimus suppliciter memori. 

Eia age, namque potes, tota hoc te mente precamur, 
0 morbi praesens exime relliquias. 

Tunc aram ipse petet sospesque vigensque Philippus, 
Tunc referet grates ipse tibi innumeras. 



Digitized by Google 



ir, 

mi. 

Quod liceat tandem lecto erepsisse, Philippe, 

Qua patet ac totara visere, ut ante, domum 
(Celsam seu mavis turrim conscendere, et urbem 
Collesque inde avidis cernere luminibus, 

Felsineos colles, queis nil iucundius axe 
Omnia collustrans sol videt aethereo: 

Scalarum longos emensus postea tractus 
Seu mavis viridi credere te nemori, 

Quod parvo eductum spatio, mirabile visu, 

Excoluit cunctis ars tua deliciis; 

Namque hfc non desunt flores, non unda, nec antrum; 

Hfc tituli, hic aevo diruta tempia iacent) 

Gratulor hoc tantum, dolui quantum antea, amato 
Quum timui trepidans quid gravius capiti. 

Veruni est quod tota accipimus quae ga udia mente 
Crudeli heu! nimium turbet amaritie. 

Fama refert, certo ut firmes vestigia gressu, 

Lente incedentem nitier in baculo. 

At libi quid baculo est opus, o venerande magister? 

Eia istum dextra proiicias baculum. 

Me, me, adsum, precor, in me agesis incumbe; senectae 
Haec aetas fulcrum debuit esse tuae . 

Ipse tuo affixus lateri, quocumque lubebit 
Ire, sacrimi nunquam defugiam ofFicium. 

Quare meo hauti dubites te suffulcire lacerto; 

Sic, sic, crede, viam tutius ingrederis. 

Ne propera; ecce, video, praeeo tibi passibus aequis, 
Optato intcntus dum fruor alloquio. 

Quid memoro, ah! demens? animi quo me abripit aestus? 

Vt fmxisse sibi gaudia doctus amor! 

Tertia iam fruges arvis demessuit aestas, 

Et iam quarta parat bruma gelu atque nives; 

Ex quo me insignis studiorum laude Genova 
Detinet, heu patriis quam proeul a laribus! 

Mens tamen Alpino decurrens vertice, Rheni 
Sistit me saepe ad Rumina Felsinei; 

Et te praesentem statuit mihi saepius: o tunc 
Quam facile falsis ludor imaginibus! 

Sed quando me istinc arcet vis improba fati, 

Nec datur incessu te regere in dubio, 

Arte laboratum quem nunc tibi mitto bacii lum, 

Ne renuas, nostri pignus amoris habe. 

Fors erit ut dicas faciens vestigia: amicus 
Hunc absens misit qui memor usque mei. 

Genevae. Mense Novembri an. mdcccixxviiiI. 

Genetta. Michael Ferruccius, Bononia anno u. dccc. xxxvl. 
invito animo relieta , quam patriam alteram sibi fore heu 
frustra speraverat, ad latinarum litterarum magisterium in Aca- 
demia Genevensi summa honoris significatione accitus, eo mu- 
nere functus est usque ad annum n. dccc. xxxxiiiI. quo Pisas 
immigravit, ut ibi hisloriam rcrumque antiquarum scientiam 
in Lyceo magno profiteretur. Ceterum non Etruriam ille, unde 

maiores eius orti sunt, carani adeo habet, ut Genevae officio- 
ruraque omnis generis, quibus et a collegis doctissimis et a Ge- 
nevensibus civibus benigne ac liberaliter cumulatus est, unquam 
obliviscatur. Quibus singulis universisque utinam aliquando gra- 
tiam referre possit, habebit quidem certe, dum vita erit. 

Quidni et versiculos subiungam, quos Io. Casp. Orellio Do- 
ctori Academiae Turicensis inscripsi, quum ad praestantissimum 
illum aevi nostri criticum elegiam hanc vix dum absolutam 
mitterem? 

Perfrictae nae frontis ego, quem tantula tanto 
Mittere Aristarcho carmina non pudeat? 

Sed tibi multa foret virtus si nota Philippi, 

Si, quibus obstrinxit me sibi, promerita 

Possem cuncta tibi iusto sermone referre, 

Dicere et absentem queis fovet officiis; 

Carmina quum nequeas, laudares denique mentem, 

Quae versu esse cupit grata vel horridulo . 



V. 

Laeta bono eventu plaudat tibi Felsina mater, 
Doctorum et quantum est plaudat ubique virùm. 
Grande opus a longo susceptum tempore, cura 
Quod perfecisti nocte die adsidua, 

Et decies eadem lance expendente severa, 

Ut deducta suis omnia sint numeris, 

Haud morbo, haud studiis saeclo tardatus iniquo, 
En totum optanti traditur Ausoniae. 

Huius ope, edocuit scriptis quae maximus auctor 
Morceilus, linguae splendida laus Latiae, 

Luce nova fulgent, atque ordine didita miro 
lam fiunt cunctis perspicua ingeniis . 

Huius ope et titulis, produnt quos marmora in aevum, 
Iam nitor accedet nudaque simplicitas, 

Quales commendant veterum monumenta Quiritum, 
Lati ubicumque manent rellicjuiae imperii. 

Sed me praecipue, dum circumfusa tuorum 
Turba animi certat pandere laelitiam, 

Ipse lieet nequeam dignas persolvere, grates 
Munere prò tanto me retulisse decet. 

Yni quippe mihi (tua quae praeclara voluntas; 

Sic studio caperis, sic pietà te meaì, 

Yt pater extremura nato dat pignus amoris, 

Haud dubitas librum credere Palladium. 

0 quoties operis quae prima in fronte renidet 
Lecta mihi est cupidis littera luminibus! 

0 quoties subito madefacta est pagina fletu! 

Quum memori absentis corde resurgit amor. 

Hei mihi quam longa terrarum abiungimur ora! 

Mene adeo carum deseruisse patrem? 

Limina qui crebro mihi pridem nota petentem 
Excepit puro candidus hospitio. 

Illic dulce fuit studiis incumbere honestis, 

Exigui foetus promere et ingenii; 

Vt quae imprudenti exciderant, monstrante magistro, 
Lima iterum expoliens sedula corrigeret. 

Si qua etenim a docto mihi laus quaesita labore, 
Ista, libens fateor, quantulacumque, tua est. 

Singula quid referam? Tria magna volumina testor, 
Quae, ut praesens, aetas posterà suspiciet. 

Hisee tuo nostrum sociatum nomen, in annos 
Victurum effugiet temporis excidia. 

Spero equidem, gratae quae per te praemia mentis 
Ipse fero, fructu non caritura suo. 

Nam dum clara tui non nemo exempla sequutus 
Felix fronde caput cinget Apollinea, 

Nostra aliquis facile incensus pietà te, merentem 
Doctorem omnigenis iuverit oflìciis. 

Genevae. Mense Quintili an. mdcccxxxx. 

Grande opus. Lexicon intellige Epigraphicum Morcellianum, 
quod tribus voluminibus forma quadrantaria comprehensum 
Bononiae evulgatum est . Eiusdem operis specimen sive potius 
epitomen iam inde ab anno m. dccc. xxx. ut magistro suo grati- 
flcaretur, in lucem emiserat Ferruccius hoc titulo : Excerpta e 
Lexico Epigraphico Morcelliano vocibus italicis in usum tironum 
digesta . Cuius quidem laboris socium se illi adiutoremque 
triennio ante praebuerat Ioannes Galvanus com. equestri digni- 
tate, qui tum Ferruccio latinarum litterarum praeceptore ute- 
batur, quique exquisita eruditione, acri iudicio editisque gravis- 
simis operibus is postea evasit, ut non Mutinae solum, quae 
patria illi est, sed Italiae universae ornamentum iure optimo 
habeatur. 



Vi. 

Tonsoris nimii officiis cultusque molesti 
Pertaesum, barbam pascere te accipio. 
Etsi iam pridem prò vita puriter acta, 
Proque ista qua me amplexus amicitia 

Te veneror, gnato pater ut non carior, ullum 
Nec nostro nomen dulcius ore sonet; 

Quam tamen incano veliera te cernere mento! 
Credo, oculis fieres sanctior ipse meis. 

Sic olim aethereo succensus amore Philippus 
(Effigierò testor), sic tulit ora senex. 

Hic sibi te, serum caelestia tempia petentem, 
Agnoscet facie ut moribus adsimilem. 

Genevae. an. mdcccxxxxI. 

Vii. 

AD ALOISIVM SALINAM C0M. EQVIT. 

En baculum, Salina, meum quo dono Philippum, 
Nostri mnemosynon servet ut obsequii. 

Qui bonus incomtum haud renuisti tradere carmen, 
Quaeso, idem baculum tradere ne renuas. 

Omnia namque suo quae dat Salina Philippo, 
Expertus dico, grata Philippus habet. 

Nempe ut versiculis accessit grada, misso, 

Te dante, accedet quid pretii et baculo. 

Genevae. non. Decembr. an. mdcccxxxviiiI. 

Vili. 

Quae mihi de nostro scribis, Salina, Philippo, 
Implerunt tristi pectora amaritie. 

Nimirum haec prohibet me dulcis munere somni 
Nocte fruì, haec mentem cura die excruciat. 
Vsque mihi ante oculos cari stat imago magistri, 
Invida sors cuius me abscidit a latere. 

Ergo erit, ut vafri male nata scientia iuris, 

Heu pudor, heu pietas! te, venerande senex, 

« Nec dictis unquam, nec factis laedere quemquam, 
« Omnibus immo omnes excipere officiis 
« Cui sollemne fuit »; series non una nepotum 
Quem patruum experta est alterum amore patrem ; 
Te, te, inquam, subito fortunis omnibus orbet, 
Deceptum indigno credulitate tua? 

Ah ! pereant leges , si tantum admittere crimen 
Fas legum ('Themis o parce) patrocinio. 

Nunquam ego contentus parvo parvoque beatus 
Optavi immodicis crescere divitiis; 

Vt mea centenis renoventur rura iuvencis, 

Altaque sit multo trita cliente domus. 

Quanta ferat secum bene novi incommoda census, 
Queis misere exurat corda cupidinibus. 

At modo quam vellem vetus ut tellure reclusus 
Thesaurus mihi se protenus obiiceret; 

Quo senis eximii innumeris auctus benefactis, 
Pectore quae grato tempus in omne colam, 
Saltem aliqua potuissem ex parte rependere damna, 
Yno illi hoc saltem consulere officio. 

Seti me vana tenent rerum; nec vana medelam 
Afflieto possunt vota adhibere viro. 

Salina, aversas docte o componere mentes, 

Cuius inest ori gralia suaviloquo; 

Nunc, age, nunc magno tutamen praebe sodali, 

Est libi qui teneris iunctus ab unguiculis: 
Quicum, vix primum viridi fiorente iuventa, 

Ardua Pindi ausus per iuga ferre pedem; 

Qui tecum faustis patriae laetatus, iniquis 
Teeum idem patriae casibus ingemuit. 

Deme, precor, (quamquam haud precibus locus ullus) 
amici 

Deme hunc moerorem, hanc tristitiarn ex animo. 
Egregias placide rursum ut conversus ad artes, 
Artes queis tota claruit Italia, 

Iniusta quos nocte premit, festinet in auras 
Praestantis foetus exserere ingenii. 

Ista tuae merito accedet pars maxima laudi: 

Dicéris laesae tutor amicitiae. 

Parva quidem haec nostra; insignis sed gloria facti 
Scribetur nostris tunc quoque carminibus. 

Genevae. x. kal. Mai. av. mdcccxxxxI. 

Privata haec sunt ac prorsus domestica, quae pluribus exse- 
qui nec oportet nec vero necesse est. Hoc tantum, ad ea, quae 
materiam huic elegiae praebuerunt , satis cognoscenda, scire 
lectorem iuvabit, Schiassium nempe nostrum, quum esset sum- 
ma senectute et perdita valetudine, in eo fuisse, ut facultatum 
omnium suarum iacturam face re t . 

« Nec faclis unquam nec dictis laedere queinquam. Desumpta 
haec sunt e tetrasticho Schiassiano, cuius integram sententiam 
libenter adscribimus, ut magis magisque innotescat quantum 
vir ille magnus propter incredibilem modestiam innatamque in- 
genuilatem ab omni semper arrogantia inanique iactationc ab- 
horruerit. Illudi porro est huiusmodi. 

Auctor de se ipso . 

Nec dictis unquam, nec factis laedere quemquam, 
Omnibus immo omnes excipere officiis, 

Id sollemne fuit nobis; haec unica nobis 
Laus est; iam vero quaerimus haud aliam. 

Est libi qui teneris iunctus ab unguiculis. De suavissima ac 
prope fraterna amicitiae coniunctionisque necessitudine, quae 
Schiassio cum Salina perpetuo intercessit, liceat nobis afferre, 
quae Schiassius ipse in epistola quadam ad Salinam suum can- 
dide suo more elegantissimeque profitetur. Iam . . . inde a tene- 
ris annis, quod vere affìrmare possumus, arctissimis mutuae be- 
nevolentiae vinculis cnniuncti fuimus; quam quidem benevolentiam 
cum aequalitas eorum studiorum, quae adolescentibus fere omni- 
bus communio, sunt, primum peperit, ttm nec eorum, quae postea 
prò diverso vitae inslituto sequuta est, diversitas, nec temporis 
diutumitas, nec rerum vices vel minimum unquam imminuerunt. 
Quam iucunda, mi Salina, accidit mihi, credo cquidem et tibi, illius 
primae aetatis recordatio! In qua nihil non utrique commune (quod 
amicitiae proprium est ) nihil non fuit apertum. In politioris vero 
humanitatis exercitationibus illis nostris, quas tum haberecumae- 
qualibus modo p rivatim, modo etiam publice solebamus, quam erat 
quisque nostrum de alterutrius laude studiosus ac prorsus solli- 
citusl ut alter ab altero semper, quoque fieri modo posset, est 
adiutus! in quo tamen memini te mihi non tam condiscipulum mei 
amantissimum, quam prope magislrum exslitisse. Fateor quod 
verum est : ea nequeo tempora mente recolere, quin commoveri me 
sentiam vehementer. Nimirum id est iam senescentis aetatis, ut 
iuventutis quae fuerunt, non sine quadam animi suavitate remi- 
ni scamur. 

Ecquis est, cui talia legenti Tullianum illud statim non suc- 
currat? Omnium societatum nulla praestantior est, nulla firmior, 
quam quum viri boni, moribus similes, sunt familiaritate conim- 
eli. (De Off. 1. f7ì. 

Haec lacrimis madefacta meis et conscia luctus 
Serta tibi mitto florea, Loiside; 

Quae nostri, haud pigeat, tumulo suspende Philippi, 
Ad vos posthabita dum propero Helvetia. 

Tunc moerens cari veneratus sacra magistri 
Ossa et natalis tactus amore soli, 

Ipse novam obtulerim vario de flore corollam; 

0, precor, buie aestas duraque parcat hiems! 



Praeposuimus haec t<ù i>iTO' t ivr>y.à.rio> de Philippo Schiassio, 
quod, ut vides, Salinae nostro dedicavimus. Decessit Schiassius 
placidissimo sanctissimoque exitu xv. kal. febr. a. m. dccc. xixxiiiI. 
quum ageret aetatis annum lxxxI. quanto Italiae, nedum Bono- 
niae moerore nihil attinet dicere. Is enim fuit, de cuius funere 
non cives modo, sed exteros etiam dolere par fuerit. Sed nos, 
nos praecipue ea iactura perculsi fuimus, auctore orbati studio- 
rum optimorum, magistro virtutum omnium, immo parente al- 
tero, qui nos quidquid sumus, tantuli quamvis sumus, fccit esse. 
Biennium a Schiassii dccessu nondum etlluxerat, quum Salina et 
ipse naturae cessit xvil. kal. Novembr. an. ih. dccc. ixixv. aetatis 
anno lxxxiiI. ingens patriae, suorum notorumque omnium desi- 
derium et luctus. 

Praesidium o nostrumque decus, dulcissime uterque, 
Maxima uterque urbis gloria Felsineae, 

Non vos ulla dies, non sors mortalia versans 
Hoc polerunt memori diluere ex animo. 



Genevae . idib . Maiis an . mdcccxxxxiiiI. 

